**Ești ...**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ești zborul lin al unui pescăruș

La malul mării sufletului meu,

Cu aripi largi pe cer, tu, jucăuș,

Atingi candoarea unui curcubeu.

Ești lacrima prelinsă pe obraz,

Doar picături de suflet alinând

Durerea unei clipe de necaz

Ce parcă nu s-ar mai sfârși nicicând.

Ești însuși gândul meu nemărginit

Ce zboară în nefinite sfere,

Prea multe ori în viață prigonit

De soarta lumii noastre efemere.

Ești focul care arde-ncet, mocnit,

Ce mă-ncalzeste în nopțile prea lungi,

Al inimii fior nestăvilit,

Când eu te-aștept și tu nu mai ajungi.

Căprar Florin